**Oznámenie o strategickom dokumente „Program hospodárskeho rozvoja a sociálneho rozvoja mesta Myjava na roky 2024 – 2030 s výhľadom do roku 2040“ - oznámenie podľa § 6 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov**

Obstarávateľ strategického dokumentu, Mesto Myjava, Nám. M. R. Štefánika 560/4, 907 14 Myjava, IČO: 00309745, v zastúpení primátorom mesta Ing. Ľubomírom Halabrínom, doručil Okresnému úradu Myjava, odboru starostlivosti o životné prostredie (ďalej len „príslušný orgán“) ako vecne a miestne príslušnému orgánu štátnej správy vo veciach posudzovania vplyvov na životné prostredie podľa § 1 ods. 1 písm. c) a § 5 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, § 3 písm. k) a § 56 písm. b) zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, podľa § 5 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní") Oznámenie o strategickom dokumente „Program hospodárskeho rozvoja a sociálneho rozvoja mesta Myjava na roky 2024 – 2030 s výhľadom do roku 2040 “.

Prílohou Oznámenia je návrh tohto strategického dokumentu. Ako príslušný orgán Vám v súlade s § 6 ods. 2 písm. b) a c) zákona o posudzovaní ako schvaľujúcemu orgánu, resp. dotknutej obci zasielame Oznámenie o strategickom dokumente s návrhom tohto strategického dokumentu formou informácie o ich zverejnení na webovom sídle Ministerstva životného prostredia SR na stránke:

<https://www.enviroportal.sk/sk/eia>.

Kde a kedy možno nahliadnuť do predmetných dokumentov, robiť z nich výpisy, odpisy alebo na vlastné náklady urobiť z nich kópie. – Obecný úrad Polianka v čase úradných hodín

Verejnosť môže doručiť svoje písomné stanovisko Okresnému úradu Myjava, odboru starostlivosti o životné prostredie, Moravská 1, 907 01 Myjava do 15 dní odo dňa, keď bolo oznámenie zverejnené.

Miesto a čas konania konzultácie podľa § 63 zákona o posudzovaní je možné vykonať na Okresnom úrade Myjava, odbore starostlivosti o životné prostredie, Moravská 1, 907 01 Myjava po vzájomnom telefonickom dohovore s Ing. Luciou Buzayovou na tel. č.: +421/961 245755.

Zároveň Vás upozorňujeme, že strategický dokument „Program hospodárskeho rozvoja a sociálneho mesta Myjava na roky 2024 – 2030 s výhľadom do roku 2040“ svojimi parametrami podlieha zisťovaciemu konaniu podľa § 7 zákona o posudzovaní, v ktorom príslušný orgán rozhodne, či sa navrhovaný strategický dokument bude posudzovať podľa zákona o posudzovaní. Nakoľko príslušný orgán pri svojom rozhodovaní prihliada podľa § 7 ods. 4 písm. c) zákona o posudzovaní i na písomné stanoviská podľa § 6 ods. 6 citovaného zákona, dovoľujeme si Vás požiadať, aby ste vo Vašom písomnom stanovisku vyjadrili i názor, či predložený návrh strategického dokumentu má alebo nemá byť posudzovaný podľa citovaného zákona.

Vyvesené : 4.7.2024 Zvesené : 19.7.2024